als_Latn dik_Latn sag_Latn
Abonentë me kontratë
-
1. A mund të ndryshoj numrin tim?Po, ju mund ta ndryshoni numrin tuaj duke mbajtur të njëjtën kartë SIM. Për të bërë një kërkesë të tillë, duhet të paraqiteni në dyqanet Zona PLUS. Nëse dëshironi, ju mund të zgjidhni paraprakisht numrin tuaj të preferuar duke bërë kërkesë për rezervim numri në faqen e PLUS në Internet, ose duke telefonuar Shërbimin e Kujdesit për Klientin.
-
2. A mund të zgjedh numrin tim sipas dëshirës sime?Po, abonentët PLUS kanë mundësinë unike të zgjedhin sipas dëshirës numrin e tyre PLUS. Zgjedhja e numrit të preferuar mund të kryhet:
- në të gjitha dyqanet Zona PLUS, nën kujdesin e përfaqësuesve tanë të shitjeve
- Në moment në dyqanet Zona PLUS
- Online, nëpërmjet www.plus.al >> Zgjedhja e Numrit në link http://www.plus.al/individe-sherbime-zgjidh-numrin-tend
- si edhe duke telefonuar Shërbimin e Kujdesit Për Klientin falas në numrin 140 (nga numrat PLUS) ose në 8006600 (nga linjat fikse).
Klienti mund të zgjedhë çfarëdo numri që është i lirë dhe ta përdorë për lidhje me kontratë ose parapagesë. Seritë e disponueshme për zgjedhje janë:
3556620xxxxx/ 3556621xxxxx/ 3556622xxxxx/ 3556623xxxxx/ 3556624xxxxx/ 3556625xxxxx / 3556626xxxxx/ 3556627xxxxx/ 3556628xxxxx/ 3556629xxxxx/ 3556630xxxxx/ 3556631xxxxx/ 3556632xxxxx/ 3556633xxxxx/ 3556634xxxxx/ 3556635xxxxx/ 3556636xxxxx/ 3556637xxxxx/ 3556638xxxxx/ 3556639xxxxx/ 3556640xxxxx/ 3556641xxxxx/ 3556660xxxxx/3556670xxxxx/ 3556680xxxxx
-
3. Sa kushton zgjedhja e numrit?Zgjedhja e numrit të preferuar është pa pagesë.
-
4. A mund të ri-marr një numër të timin i cili më ka skaduar kohë më parë?Në momentin që mbyllet një numër me kontratë, ai rihidhet në treg pas një periudhe 12 mujore. Në qoftë se numri rezulton i lire në momentin që ju e kërkoni, patjetër që mund ta rimerrni atë. Mund ta ri-rezervoni e më pas ta blini si çdo numër tjetër, pavarësisht nëse ka qenë i juaji më parë apo jo.
-
5. Ku mund të drejtohem nëse dëshiroj të kryej pagesat e faturave?Abonentët me kontratë mund t’i paguajnë shumat e përcaktuara në faturat e tyre në të gjitha pikat e listuara më poshtë:
1. Në të gjitha dyqanet Zona PLUS (lista e plotë më poshtë)
2. Në disa pikat EasyPay ku shihni logon e PLUS (lista e plotë më poshtë)
3. Në të gjithë rrjetin e agjensive Western Union – Union Net
4. Në pothuaj të gjitha bankat kryesore të nivelit të II-të në Shqipëri,
5. Në të gjithë rrjetin e Unionit Financiar
Pagesa e faturave
-
6. A mund të kërkoj që shpenzimet e faturave të mbahen drejtpërdrejt nga llogaria ime bankare?Patjetër që po. Për të marrë një shërbim të tillë, është e nevojshme të bëni kërkesë pranë bankës përkatëse duke autorizuar tërheqjen e detyrimeve mujore drejpërdrejt nga llogaria juaj bankare. Mund të veproni në dy mënyra:
1. Këtë kërkesë mund ta bëni çdo muaj, duke u paraqitur në sportelet e çdo banke të nivelit të dytë në Shqipëri, ku ju keni të hapur një llogari.
2. Ose mjafton të bëni një kërkesë fillestare, vetëm njëherë,ku të autorizoni tërheqjen e pagesave të detyrimeve përkatëse automatikisht, çdo muaj. Pra, në rastin e dytë, me debitim direkt nga llogaria, nuk është e nevojshme të paraqiteni çdo muaj në bankë por mjafton të nënshkruani një kërkesë fillestare.
Aplikimi për këtë shërbim mund të bëhet pranë çdo dege të bankave vijuese: Union Bank, Tirana Bank, BKT, Raiffeisen Bank, Intesa Sanpaolo Bank, Credins Bank ose Societe Generale Bank.
-
7. Çfarë janë SMS-të njoftuese për pagesat?Në rast se pagesa nuk kryhet në afatin e caktuar, abonentëve PLUS që nuk kanë paguar, u dërgohen 2 mesazhe nga PLUS, me tekst si më poshtë:
“Përshëndetje! Nëse ende nuk keni paguar faturën e muajit të kaluar me afat datën 28, ju lutemi të drejtoheni në degën më të afërt të bankës suaj. Për info mbi dyqanet Zona PLUS ku mund të paguani faturën tuaj telefononi 144 ose www.plus.al. Faleminderit!”
Si dhe
“Përshëndetje! Afati i pagesës për faturën e muajit të kaluar ka përfunduar. Ju lutemi të shlyeni detyrimin tuaj pranë çdo banke. Për info mbi dyqanet Zona PLUS ku mund të paguani faturën tuaj telefononi 144 ose www.plus.al Faleminderit!”
-
8. A mund të transferoj kredit nga numri im me kontratë drejt një numri me parapagesë?Shërbimi i Transfertës së Kreditit, nuk ofrohet për numrat me kontratë, por vetëm për numrat me parapagesë. Pra vetëm klientët me parapagesë mund të kryejnë transferim krediti nga llogaria e tyre drejt një numri tjetër PLUS me parapagesë.
-
9. A mund të kërkoj të marr një kopje tjetër të faturës sime?Patjetër që mund ta kërkoni. Ju mund të bëni një kërkesë për të marrë një kopje të faturës suaj, në çdo dyqan Zona PLUS. Ju mund të kërkoni dhe të merrni një kopje të faturës suaj, për secilin muaj të 2 vjeçarit të fundit. Ky shërbim kushton 500 Lekë për muaj/për numër.
-
10. Çfarë duhet të bëj për të regjistruar një numër të ri, çfarë dokumentash duhet të paraqesë në dyqan?Për të regjistruar një numër të ri ju duhet të paraqiteni në dyqanet Zona PLUS me dokumentat e nevojshme për kryerjen e këtij proçesi. Dokumentacioni ndryshon në varësi të emrit nën të cilin do të regjistrohet numri.
1. Nëse numrin do ta rezervojë një person, i cili duhet të jetë patjetër mbi 18 vjeç, atëherë dokumentacioni që duhet të ketë me vete përfshin:
- Pasaportë ose kartë identiteti (e detyrueshme)
- Faturë e CEZ,e telefonisë fikse (Albtecom), faturë e ujësjellësit apo çdo dokument tjetër ku reflektohet adresa (për të saktësuar/konfirmuar adresën e banimit, jo e detyrueshme)
- Mandat pagesa për garancinë, sipas planit tarifor që keni zgjedhur (në rastet kur garancia paguhet në bankë)
2. Nëse numri do të rezervohet pë një biznes të vogël, atëherë dokumentacioni përkatës duhet të jetë:
- Pasaportë ose kartë identiteti (e administratorit)
- NUIS (NIPT)
- Ekstrakti i QKR-së i muajit të fundit/fatura e fundit tatimore (deklarata e fundit e tatim fitimit)
- Prokurë, nëse nuk është vetë administratori prezent
- Pasaportë ose kartë identiteti të personit të autorizuar
3. Nëse numri do të rezervohet pë një biznes të madh, atëherë dokumentacioni përkatës duhet të jetë:
- Pasaportë ose kartë identiteti (e përfaqësuesit ligjor)
- NUIS (NIPT)
- Ekstrakt origjinal i regjistrimit në QKR (i muajit të fundit)/ Fatura e fundit tatimore (deklarata e fundit e TVSH)
- Kërkesë për aktivizimin e linjave të reja, e firmosur dhe vulosur nga përfaqësuesi ligjor.
- Vulë
-
11. Çfarë janë Garancitë, për çfarë shërbimesh paguhen ato?Garancia është një shumë e caktuar në varësi të planit tarifor të zgjedhur dhe mund të marrë vlera të ndryshme për një shërbim të caktuar. Garancitë paguhen për të pasur mundësine e përdorimit të thirrjeve kombëtare, ndërkombëtare, shërbimeve Premium dhe shërbimit Roaming.
-
12. Si mund të përdor shërbimin “Conference Call” (mundësia për t’u lidhur në telefonatë me disa persona njëkohësisht)?Në mënyrë që të mund të përfitoni nga ky shërbim, ju duhet të keni aktivizuar më parë Call Holding, si dhe në disa raste edhe Call Waiting.
Skenari është si me poshtë:
Pala “A” telefonon palën “B” dhe pasi “B” përgjigjet, e vendos atë në pritje (hold). Më pas A nis një telefonatë të re drejt pales “C” dhe pasi “C” pergjigjet, pala “A” zgjedh nga celulari i tij “Options / Conference Call / Join Calls”.
Personi që nis thirrjet dhe krijon konferencën, ka të drejtë të “ftojë” në konferencë edhe pjesëmarrës të tjerë (deri në 6 persona). Ky person do të tarifohet për çdo thirrje aktive që po kryen në ato momente.
N.q.se klienti i cili ka krijuar Conference Call mbyll telefonatën atëherë Conference Call do të mbyllet për të gjithë pjesëmarrësit.
-
13. Si mund të kontrolloj gjendjen e shpenzimeve të mia?Shërbimi Llogaria PLUS, tashmë edhe për të gjithë klientët me parapagesë, ju jep mundësinë të kontrolloni balancën e llogarisë suaj duke dërguar SMS falas tek 145.
Ky shërbim ju lejon të kontrolloni në çdo moment shpenzimet tuaja në kohë reale.
Përmes këtij shërbimi, ju do të mund të kontrolloni jo vetëm balancën e llogarisë suaj në Lekë por edhe balancat e minutave, SMS ose MB prej ofertave të ndryshme që mund të keni aktivizuar.
Duke dërguar SMS tek 145 me tekst “A” ju do të merrni informacionin e mësipërm në shqip, ndërsa duke dërguar “E” do të merrni informacionin në anglisht.
-
14. Si mund të kryej thirrje me numër të fshehur?Abonentët e PLUS normalisht nuk mund të telefonojnë dot numra të tjerë me numër të fshehur. Por nëse një abonent dëshiron të telefonojë numra të tjerë celularë duke e fshehur numrin e tij, atëherë ai duhet të bëjë një kërkesë në dyqanet Zona PLUS për aktivizimin e këtij shërbimi pa pagesë. Pasi ta keni aktivizuar shërbimin, mund ta përdorni atë duke formuar #31#06xxxxxxxx.
Gjithsesi ky shërbim funksionon vetëm kundrejt operatorëve të tjerë kombëtarë, sepse PLUS nuk pret thirrje nga numra të fshehur.
-
15. A e ofron PLUS sherbimin e “Thirrjeve te Humbura”?PLUS e ofron shërbimin e njoftimit për thirrjet e humbura dhe ky shërbim quhet PLUS Kontakt. Nëpërmjet këtij shërbimi, të gjithë klientët PLUS do të njoftohen për thirrjet e humbura në rastet kur ata e kanë telefonin celular të fikur, ose ndodhen jashtë zonës së mbulimit.
Pasi klienti të rihapë celularin ose të kalojë në zonën e mbulimit me rrjet PLUS, ai do të njoftohet menjëherë me një SMS që përmban informacionin e mëposhtëm:
Numrin total të thirrjeve të humbura si dhe numrin e thirrjeve të humbura nga çdo numër
Numrin e celularit të personit që ka marrë në telefon
Orën dhe datën e thirrjes së humbur
Ky shërbim aktivizohet automatikisht pa pagesë për të gjithë klientët PLUS.
Çdo abonent mund të kontrollojnë statusin e shërbimit “PLUS Kontakt” nëse e ka të aktivizuar ose jo. Gjithashtu ata mund ta çaktivizojnë ose aktivizojnë atë, si edhe të ndryshojnë gjuhën e mesazhit informues nga shqip në anglisht ose anasjelltas nëpërmjet menusë KLIK PLUS (#100#) në kategorinë Shërbime PLUS.
-
16. A do të mund të marr SMS që më kanë dërguar ndërkohe që e kam pasur telefonin të fikur?
Çdo mesazh qe ju kanë dërguar 72 orët e fundit ju do të mund ta merrni sapo të hapni celularin tuaj. Mesazhet ruhen në qendrën e SMS-ve vetëm për 72 orë.
-
17. Përse nuk mund të përdor dot numrin PLUS që sapo kam regjistruar?Nëse numri juaj sapo është regjistruar, ju duhet të prisni SMS-në e mirëseardhjes që do t’ju dërgohet nga PLUS. Ky mesazh ju konfirmon regjistrimin me sukses të numrit tuaj. Më pas jeni të mirëpritur të kontaktoni edhe Shërbimin e Kujdesit ndaj Klientit 140, pa pagesë, për t’u informuar mbi numrin tuaj.
als_Latn unk als_Latn unk als_Latn als_Latn als_Latn als_Latn als_Latn als_Latn yor_Latn unk als_Latn unk als_Latn unk als_Latn als_Latn als_Latn als_Latn als_Latn als_Latn als_Latn unk als_Latn als_Latn als_Latn als_Latn unk als_Latn als_Latn als_Latn als_Latn unk als_Latn unk als_Latn unk als_Latn als_Latn als_Latn als_Latn als_Latn als_Latn als_Latn quy_Latn als_Latn als_Latn als_Latn als_Latn als_Latn quy_Latn als_Latn als_Latn tso_Latn unk als_Latn unk als_Latn als_Latn als_Latn als_Latn als_Latn unk als_Latn als_Latn als_Latn als_Latn unk als_Latn als_Latn unk als_Latn als_Latn als_Latn als_Latn als_Latn als_Latn als_Latn unk als_Latn als_Latn unk als_Latn